La III Mostra de Teatre Escolar de l'Eliana omplirà l'Auditori de creativitat entre hui i el 28 de maig
07 de maig de 2025

L'Auditori Municipal de l'Eliana acull a partir de hui la tercera edició de la Mostra de Teatre Escolar 'Mostra’T', un esdeveniment que celebra el talent escènic dels escolars de la localitat. Organitzada per la Regidoria d'Educació de l'Ajuntament de l'Eliana, amb el suport de la Generalitat Valenciana i APLAE, aquesta mostra tindrà lloc del 7 al 28 de maig de 2025, amb entrada gratuïta fins a completar aforament.

Durant el mes de maig, diversos grups de primària de tres centres educatius, un total de 165 xicotets actors i actrius, presentaran les seues obres en un ambient ple de passió pel teatre. La programació inclou:

Dimecres 7 de maig

Grups de 2n i 3r de primària – CEIP Montealegre

Obra: "La escuela de Gloria Fuertes"

Dimecres 7 de maig

Grup de 4t de primària – CEIP Montealegre

Obra: "Cuento de Navidad"

Dimecres 14 de maig

Grup de 6é de primària – Col·legi HELIOS

Obra: "Los cuatro elementos"

Dimecres 21 de maig

Grup de 6é de primària – CEIP Virgen del Carmen

Obra: "Sala de conflictes"

Dimecres 28 de maig

Clausura de Mostra'T – Companyia d'Òpera Infantil Last Momet, 6é de primària del\*CEIP Montealegre

Obra: "Un choque de amistades", inclosa en el projecte LÓVA (L'Òpera, un Vehicle d'Aprenentatge).

Per a Eva Santafé, regidora d'Educació, "Mostra’T es consolida com una plataforma que promou l'expressió artística i el treball en equip entre l'alumnat, fomentant valors fonamentals a través de les arts escèniques".